

**PLAN RADA 2018 – 2022**

U četverogodišnjem razdoblju nakon osnivanja kao mladu udrugu čeka nas puno posla.

Prvenstveno nam je cilj zauzeti dobru poziciju na pčelarskoj sceni a s obzirom na ljude koji su osnivači kao i na nove buduće članove na koje računam da će pristupiti novoosnovanoj udruzi to ne bi trebao biti problem.

Također se treba izboriti za medijski prostor gdje su određeni članovi već iskusni te treba samo raditi na obavještavanju medija o našim aktivnostima i na taj način osigurati njihovu zainteresiranost.

Svi zajedno trebamo raditi na animaciji pčelara i pridobivanju novih članova, kvalitetnih pčelara ali i ostalih osoba bitnih za razvoj pčelarstva.

Potrebno je u najkraćem mogućem roku uspostaviti partnerske odnose sa lokalnom upravom, državnim institucijama ( prvenstveno Ministarstvom poljoprivrede) te sa ostalim kvalitetnim pčelarskim udrugama na području RH a po mogućnosti i izvan granica lijepe naše.

Ukoliko sredstva budu dozvoljavala pristupit ćemo izradi web stranice gdje od svih članova očekujem doprinos u slikama i tekstovima.U prvoj godini kao moj glavni zadatak vidim iznalaženje sredstava kroz donacije kako bi novoosnovana udruga mogla djelovati na čim bolji način.

Mišljenja sam da zajedništvom i kvalitetnim radom kroz četiri godine kao udruga možemo zauzeti jednu od vodećih pozicija u pčelarstvu Republike Hrvatske.

U Zagrebu, 10. svibnja 2018. Dražen Jerman